[{"text_idx": "#000016", "text": "Torrodd Sophie y rhuban wrth fynedfa 'Porth y Lleuad' i'r Ardd Tsieineaidd, rhan sydd newydd ei chynllunio a'i phlannu o Erddi Botaneg Treborth Prifysgol Bangor. Mae Porth y Lleuad yn nodwedd draddodiadol o erddi Tsieineaidd a chafodd ei saerni\u0308o o bren llarwydd wedi'i sychu gan grefftwyr lleol yng Ngogledd Cymru."}, {"text_idx": "#000017", "text": "Mae\u2019r Ardd Tsieineaidd yn Nhreborth ar agor yn rhad ac am ddim i'r cyhoedd ac mae'n cael ei ddatblygu er mwyn arddangos amrywiaeth cyfoethog o rywogaethau planhigion o Tsieina, yn cynnwys rhai a ddefnyddir mewn meddyginiaeth Tsieineaidd draddodiadol. Mae gan yr Ardd hefyd nodwedd ddw\u0302r Cawg Lili a meinciau wedi'u saerni\u0308o a\u0302 llaw o goed derw, a bydd yn gymorth i godi mwy o ymwybyddiaeth am ddiwylliant a hanes botanegol Tsieina. Mae'r Ardd yn rhan o gydweithrediad rhwng Gerddi Botaneg Treborth, Gerddi Botaneg Trofannol Xishuangbanna yn Tsieina, a'r Gerddi Botaneg Brenhinol yng Nghaeredin, a derbyniodd gyllid gan Sefydliad Confucius Prifysgol Bangor."}, {"text_idx": "#000020", "text": "Mae'r fenter yn rhan o \"Broject Gardd y Ddwy Ddraig\" (mae'r teitl yn cyfeirio at symbolau cenedlaethol Cymru a Tsieina). Nod ehangach y project yw datblygu rhaglenni hyfforddiant arloesol i fyfyrwyr sy'n graddio ennill profiad gwaith mewn gerddi botaneg yng Nghymru a Tsieina, ac i'w helpu nhw ac eraill ddod o hyd i gyflogaeth fuddiol a chyfleoedd datblygu gyrfa ym meysydd garddwriaeth ac addysg amgylcheddol."}]